Sotte st'aspette, forte (ma none senze, certe vote, de 'nu certe humor) resulte jndr'à le quadre sue 'u 'mbatte de eleminde fandastece affiangate a oggette ca parene incongruende, ma non g'u sonde. Se tratte de quadre de dimenziune piccenne (Frida preferisce 'u formate 30 x 37 cm) addò se ritrae cu 'a colonne romane fratturate a 'u poste d'a spina dorsale o cerconnate da le scimmie ca cure cumme figghie jndr'à case Azul (azzurre).

A Bogotá se iacchieve pure 'a sede militare d'u Vicereame d'u Perù, piccé jndr'à citcetate jè nate 'u movimènde 'ndependentiste colombiane, ca 'u 20 luglie 1810 ottenne 'a prime 'ndependenze d'a Colombie, perse nuèvemènde picche dope. Sule cchiù nnande, jndr'ô 1819, 'a Colombie conguiste de nuève le 'ndependenze definitive.

Cu 'u Medioeve ca ste spicciave accumenze 'u lende decline d'a civiltà rupestre. Le crestiane a chiane chiane lassarene 'a gravine pe spustarse sus 'a colline addò nasce osce a die 'u paese, e da l'architetture ""spondanèe"", fatte de forme e dimenziune assaije irregolare, se passò a le case ""lamiate"" e a le case ""soprane"" d'a zone Popolicchio. Jè jndr'à stu mumende storeche ca ""'u vivere jndr'à grotte"" devende, da 'nu punde de viste suggiale, 'n'elemende discriminande.

'U studie de le necropole scuperte jndr'à cetate ha furnite a le archeologe 'na granna quandità de 'mbormaziune sus 'a suggettate, sus 'a culture, sus a l'arte e sus 'a fatie de le andiche popole d'u periode greco-romane. Le reste acchiate, testimoniescene 'a presenze de vere e proprie rituale funerarie: le brucaminde se facevane pe inumazione, ca vo ccu dice brucanne le muerte in posizione fetale, ma pure cu 'a cremazione, ca vo ccu dice asckuanne le cuerpe de le muerte e conzervanne le cenere jndr'à 'n'urne. Jndr'à le chiaute avenève mise 'u correde funerarie, solitamende legate a 'a vita de ogne sciurne de l'individue, pertanne le stesse avenevane corredate cu utensile, robbe da mangià e gioielle, tendanne de imità 'a case d'u muerte.

Sus a lle sponde d'u laghe ce sonde 'nzediate comunetate de crede defferende; le releggione prengepále sone ttréde: 'ô ""sciamanesime tibetane"", 'u ""buddhisme"" ed 'u crestianesime ortodosse ca ha state purtate da le russe nnande ca Kurbat Ivanov ha scupìrte le acque d'u laghe Bajkal jndr'ô 1643.

'U Mar d'u Caraibe jè une de le cchiù granne mare d'a Terre cu 'na grannèzze de cchiù o mène 2.754.000 km² 'U punde cchiù profunne jè a 'u larije de l’isole de Cayman, 'mbrà Cuba e 'a Giamaiche, cu 7.686 metre d'abbasce a 'u levèlle d'u mare. 'A coste caraibeche tène 'nu munne de baje e gurfe 'mbrà cui 'u Gurfe de Gonâve, 'u Gurfe d'u Venezuela, 'u Gurfe de Darien, 'u Gurfe delos Mosquitos e 'u Gurfe de l'Honduras.